	SAŽETAK KARAKTERISTIKA LIJEKA



1.	NAZIV VETERINARSKOG LIJEKA

RYCARFA Flavour, 100 mg, tableta, za pse


2. 	KVALITATIVNI I KVANTITATIVNI SASTAV

Jedna tableta sadrži:

Aktivne supstance:
Karprofen                   100 mg

Pomoćne supstance:

Za spisak svih ekscipijenasa, pogledati dio 6.1.


3. 	FARMACEUTSKI OBLIK

Tableta. 
Okrugle tablete tamnobraon boje sa mermernim šarama i vidljivim tamnijim tačkama, sa podionom crtom sa jedne strane tablete i zakošenim ivicama. 
Tableta se može podeliti na dva jednaka dijela.


4. 	KLINIČKI PODACI

4.1. 	Ciljne vrste životinja

Pas.

4.2. 	Indikacije za upotrebu, za svaku ciljnu vrstu

Smanjenje upale i bola izazvanih mišićnoskeletnim poremećajima i degenerativnim bolestima zglobova (npr. osteoartritis). Kao nastavak parenteralne analgezije, za ublažavanje postoperativnog bola.

4.3. 	Kontraindikacije

Ne davati životinjama koje nisu ciljna vrsta, pogotovo ne mačkama.
Ne koristiti kod gravidnih kuja ili kuja u periodu laktacije.
Ne koristiti u slučaju preosjetljivosti na aktivnu supstancu ili na neku od pomoćnih supstanci.
Ne koristiti kod pasa koji pate od oboljenja srca, jetre ili bubrega, ako postoji mogućnost gastrointestinalne ulceracije ili krvarenja ili kada su utvrđeni poremećaji krvne slike.

4.4. 	Posebna upozorenja za svaku ciljnu vrstu

Nema posebnih upozorenja.

4.5. 	Posebne mjere opreza pri upotrebi lijeka:

Posebne mjere opreza prilikom upotrebe lijeka kod životinja

Doze lijeka ne smiju biti veće od preporučenih. Primjena lijeka ne smije trajati duže od preporučene. 
Upotreba lijeka kod pasa mlađih od 6 nedjelja ili starih pasa može dovesti do dodatnog rizika.
Ako se takva upotreba ne može izbjeći, može biti potrebno smanjenje doze  i pažljivo kliničko praćenje.
Treba izbjegavati upotrebu lijeka kod dehidriranih, hipovolemičnih i hipotenzivnih pasa jer postoji rizik od povećane toksičnosti za bubrege.
Nesteroidni antiinflamatorni ljekovi (NSAIL) mogu izazvati inhibiciju fagocitoze. Zbog toga u liječenju inflamatornih stanja povezanih sa bakterijskom infekcijom treba primijeniti odgovarajuću istovremenu antimikrobnu terapiju.

Posebna upozorenja za lica koja primjenjuju veterinarski lijek na životinjama

U slučaju nehotičnog gutanja lijeka, treba potražiti savjet ljekara i pokazati mu uputstvo za lijek ili pakovanje. Nakon rukovanja lijekom, treba oprati ruke.

4.6. 	Neželjena dejstva (učestalost i ozbiljnost)

Prijavljeni su tipični neželjeni efekti povezani sa NSAIL, kao što su povraćanje, meka stolica/dijareja, skrivena krv u stolici, gubitak apetita i letargija. Ove neželjene reakcije se generalno javljaju tokom prve nedjelje liječenja i u većini slučajeva su prolazne i nestaju nakon prekida terapije, ali u vrlo rijetkim slučajevima mogu biti ozbiljne ili fatalne. Ako se jave neželjene reakcije, treba prekinuti upotrebu lijeka i potražiti savjet veterinara. 
Kao i kod drugih NSAIL, postoji rizik od pojave rijetkih bubrežnih ili idiosinkratičnih hepatičkih neželjenih događaja.

[bookmark: _Hlk66891708]Prijava neželjenih događaja je od velikog značaja jer omogućava kontinuirano praćenje bezbjednosti veterinarskih ljekova. Ukoliko primijetite bilo koje neželjeno dejstvo, čak i ako nije navedeno u ovom sažetku, ili ako mislite da lijek nije djelovao, obratite se prvo nadležnom veterinaru. Neželjeni događaj možete da prijavite i nosiocu dozvole za stavljanje lijeka u promet. Veterinarski i zdravstveni radnici mogu da prijave neželjeni događaj Institutu za ljekove i medicinska sredstva (CInMED) na odgovarajućem obrascu koji je objavljen na stranici: www.cinmed.me.

4.7. 	Upotreba tokom graviditeta, laktacije i nošenja jaja

Bezbjednost lijeka nije utvrđena tokom graviditeta i laktacije. Ne koristiti kod gravidnih kuja ili kuja u periodu laktacije.

4.8. 	Interakcije sa drugim ljekovima i druge vrste interakcija

Nemojte primjenjivati druge NSAIL i glukokortikoide istovremeno ili u roku od 24 sata od primjene ovog lijeka.
Karprofen se u velikoj mjeri vezuje za proteine plazme i može da konkuriše drugim ljekovima sa visokim nivoom vezivanja, što može da dovede do toksičnog dejstva.
Treba izbjegavati istovremenu primjenu potencijalno nefrotoksičnih ljekova.

4.9. 	Doziranje i način primjene

Za oralnu primjenu.
Početna doza karprofena je 2 do 4 mg karprofena po kg tjelesne mase dnevno, data kao jednokratna doza ili u dvije jednako podijeljene doze. 
U zavisnosti od kliničkog odgovora, doza se nakon 7 dana može smanjiti na 2 mg karprofena/kg tjelesne mase/dan, dato kao jednokratna doza.
Da bi se u postoperativnom periodu produžilo analgetičko i antiinflamatorno dejstvo, parenteralna primjena karprofena se može nastaviti sa Rycarfa tabletama u dozi od 4 mg/kg t.m./dan do najviše 5 dana.
Trajanje terapije zavisi od terapijskog odgovora. 
Dugotrajno liječenje mora biti pod redovnim nadzorom veterinara.




4.10.  Predoziranje (simptomi, hitne mjere koje treba preduzeti, antidoti), ako je neophodno

Nema specifičnog antidota za predoziranje karprofenom, tako da treba primijeniti opštu potpornu terapiju, koja se primjenjuje u slučaju kliničkog predoziranja NSAIL.

4.11.  Karenca

Nije primjenjivo.


5. 	FARMAKOLOŠKI PODACI

Farmakoterapijska grupa: Nesteroidni antiinflamatorni i antireumatski ljekovi
ATCvet kod: QM01AE91

5.1. 	Farmakodinamski podaci

Lijek karprofen je nesteroidni antiinflamatorni lijek (NSAIL) iz grupe derivata propionske kiseline, koji ima antiinflamatorno, analgetičko i antipiretičko dejstvo. 
Poput većine drugih ljekova iz grupe NSAIL, karprofen inhibira aktivnost enzima ciklooksigenaze koji učestvuje  u ciklusu arahidonske kiseline. 
Kod pasa karprofen inhibiše sintezu prostaglandina i tromboksana, a budući da ne ometa aktivnost lipooksigenaze, ne remeti stvaranje leukotriena. U odnosu na dobar protivupalni i analgetski efekat, karprofen je zanemarljivo štetan za sluznicu želuca i crijeva i bubrežno tkivo.

5.2. 	Farmakokinetički podaci

Lijek karprofen se dobro resorbuje nakon oralne primjene (>90%) i u velikoj mjeri se vezuje za proteine plazme. Maksimalne koncentracije u plazmi se postižu između 1 i 3 sata nakon primjene. 
Poluvrijeme eliminacije karprofena kod pasa je približno 10 sati, a prvenstveno se eliminiše biotransformacijom u jetri, nakon čega slijedi brza ekskrecija nastalih metabolita u fecesu (70-80%) i urinu (10-20%). Jedan dio karprofena prolazi kroz enterohepatičnu cirkulaciju.


6. 	FARMACEUTSKI PODACI

6.1. 	Lista pomoćnih supstanci (ekscipijenasa)
Laktoza monohidrat, kukuruzni skrob, gvožđe oksid, crveni (E172), gvožđe oksid, crni (E172), povidon K30, natrijum skrob glikolat (tip A), silicijum dioksid, koloidni, bezvodni, aroma mesa 10022, talk, magnezijum stearat.

6.2. 	Inkompatibilnosti

Nije primjenjivo.

6.3.	Rok upotrebe

Rok upotrebe u originalnom pakovanju: 3 godine. 
Prepolovljenu tabletu bi trebalo vratiti u otvoreni blister i upotrijebiti u roku od 24 sata.

6.4. 	Posebne mjere upozorenja pri čuvanju lijeka

Čuvati na temperaturi do 25°C. 
Čuvati u originalnom pakovanju, radi zaštite od svjetlosti i vlage.


6.5. 	Vrsta i sastav pakovanja

Unutrašnje pakovanje: blister od Alu/Alu koji se sastoje od ravne aluminijumske folije (25 µm) i oblikovane folije (OPA 25 µm/AL 45 µm/PVC 60 µm). Blister sadrži 10 tableta.

Spoljašnje pakovanje: kartonska kutija u kojoj su smještena 2 blistera sa po 10 tableta.

6.6. 	Posebne mjere opreza pri odlaganju neupotrebljenog lijeka ili otpadnih materijala dobijenih upotrebom lijeka

Neupotrijebljeni lijek ili ostatak lijeka se uništavaju u skladu sa važećim propisima.


7. 	NOSILAC DOZVOLE ZA STAVLJANJE LIJEKA U PROMET
	
D.S.D. „KRKA d.d. Novo mesto“ Slovenija - predstavništvo Podgorica
Svetlane Kane Radević br. 3, 81000 Podgorica, Crna Gora


8. 	BROJ DOZVOLE ZA STAVLJANJE LIJEKA U PROMET

[bookmark: _GoBack]2040/25/81 - 3336


9. 	DATUM PRVE DOZVOLE/OBNOVE DOZVOLE ZA STAVLJANJE LIJEKA U PROMET

21.10.2025. godine


10. 	DATUM REVIZIJE TEKSTA 

21.10.2025. godine


OGRANIČENJA PRODAJE, DISTRIBUCIJE I/ILI UPOTREBE LIJEKA

Lijek se izdaje samo na veterinarski recept.

